Document ID: 31978L0663

Nõukogu direktiiv,
25. juuli 1978,
millega nähakse ette toiduainetes kasutatavate emulgaatorite, stabilisaatorite, paksendite ja tarretusainete puhtuse erikriteeriumid
(78/663/EMÜ)
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut,
võttes arvesse nõukogu 18. juuni 1974. aasta direktiivi 74/329/EMÜ liikmesriikide õigusaktide ühtlustamise kohta, mis käsitlevad toiduainetes kasutatavaid emulgaatoreid, stabilisaatoreid, paksendeid ja tarretusaineid [1] (viimati muudetud direktiiviga 78/612/EMÜ [2]), eriti selle artikli 7 lõiget 1,
võttes arvesse komisjoni ettepanekut
ning arvestades, et:
direktiivi 74/329/EMÜ artikli 6 alusel peavad emulgaatorid, stabilisaatorid, paksendid ja tarretusained vastama selle direktiivi artikli 7 lõike 1 kohaselt kehtestatud puhtuse erikriteeriumidele,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 74/329/EMÜ artikli 6 lõike 1 punktis b mainitud puhtuse erikriteeriumid on esitatud käesoleva direktiivi lisas.
Artikkel 2
Käesolevas lisas numbrite E 474 ja E 477 all mainitud ainete korral võib nõukogu komisjoni ettepaneku põhjal ühehäälselt otsustada teha vajalikud muudatused 31. detsembriks 1981 pärast komisjonipoolset uurimist.
Artikkel 3
Liikmesriigid jõustavad käesoleva direktiivi täitmiseks vajalikud õigusaktid hiljemalt 18 kuu möödudes käesoleva direktiivi teatavakstegemise kuupäevast. Nad teatavad sellest viivitamata komisjonile.
Artikkel 4
Käesolev direktiiv on adresseeritud liikmesriikidele.
Brüssel, 25. juuli 1978

Labels: 3
17
16